Στηβ ΜακΚουήν (σκηνοθέτης)

Ο Στηβ ΜακΚουήν (Steven Rodney "Steve" McQueen, 9 Οκτωβρίου 1969) είναι Άγγλος πολισχιδής καλλιτέχνης, σκηνοθέτης, σεναριογράφος, γλύπτης και φωτογράφος. Έχει βραβευτεί με βραβείο Χρυσής Κάμερας στο Φεστιβάλ των Καννών για την ταινία του 2008 Hunger και με Βραβείο BAFTA ως ο καλύτερος πρωτοεμφανιζόμενος σκηνοθέτης για το 2008. Η ταινία του 2013 12 Χρόνια Σκλάβος (12 Years a Slave) απέσπασε το βραβείο καλύτερης σκηνοθεσίας από το σωματείο των κριτικών της Νέας Υόρκης"Steve McQueen named best director by New York critics". BBC. Retrieved 5 December καθώς και υποψηφιότητες για Χρυσή Σφαίρα, Βραβείο BAFTA και Όσκαρ Σκηνοθεσίας. Η ταινία βραβεύτηκε με Όσκαρ Καλύτερης Ταινίας καθιστώντας τον ΜακΚουην τον πρώτο μαύρο παραγωγό ταινιών που έλαβε ποτέ αυτό το βραβείο.

Ο ΜακΚουήν έχει επίσης τιμηθεί με βραβείο Turner για την προσφορά του στις εικαστικές τέχνες και το 2006 δημιούργησε μια συλλογή γραμματοσήμων με τίτλο Queen and Country, που απεικόνιζε τους Βρετανούς στρατιώτες που σκοτώθηκαν στο Ιράκ. Έχει λάβει επίσης τον τίτλο του ιππότη από τη βασίλισσα Ελισάβετ Β' της Μεγάλης Βρετανίας για την προσφορά του στις εικαστικές τέχνεςNew Year Honours for Lennox, Suchet, Hancock and Webb.

 Βιογραφία 
Ο ΜακΚουήν γεννήθηκε στο Λονδίνο το 1969 από οικογένεια με καταγωγή από τη Γρενάδα. Σπούδασε καλές τέχνες στο Κολέγιο της Τσέλσι και του Γκόλντσμιθς. Το 1993 έχοντας ολοκληρώσει τις σπουδές του στην Αγγλία μεταφέρθηκε στη Νέα Υόρκη όπου φοίτησε για μικρό χρονικό διάστημα στη Σχολή Tisch.

Το 1993 γύρισε την πρώτη του ταινία μικρού μήκους με τίτλο Bear, η οποία ακολουθήθηκε από τις ταινίες Five Easy Pieces, 1995, Just Above My Head, 1996, Stage, 1997, Deadpan, 1997 και Exodus, 1997. Ο σκηνοθέτης αναφέρει ως μεγαλύτερές του επιρροές τα έργα των Ζαν Βιγκό και Άντι ΓουόρχολArifa Akbar. "The British film industry has lost its edge, says BFI boss". The Independent, Friday, 2 April 2010.. Το 1999 η έκθεση από γλυπτά και φωτογραφίες του βραβεύτηκε με βραβείο Turner. To 2007 εξέθεσε μερικά από τα έργα του στην Μπιενάλε της Βενετίας, ενώ την επόμενη χρονιά η συμμετείχε στο Φεστιβάλ των Καννών με την πρώτη του ταινία μεγάλου μήκους με τίτλο Hunger για την οποία τιμήθηκε με Χρυσή Κάμερα (για την καλύτερη ταινία από πρωτοεμφανιζόμενο σκηνοθέτη).

Το 2009 ο ΜακΚουήν συμμετέχει ξανά στη Μπιενάλε της Βενετίας με μια ταινία μικρού μήκους με τίτλο GiardiniCharlotte Higgins, McQueen will represent Britain at Venice Biennale, The Guardian, 25 June 2008., ενώ δυο χρόνια αργότερα σκηνοθετεί την ταινία Shame, 2011 με πρωταγωνιστές τους Μάικλ Φασμπέντερ (που έχει συμμετάσχει μέχρι στιγμής και στις τρεις ταινίες μεγάλου μήκους του σκηνοθέτη) και Κάρεϊ Μάλιγκαν. Η ταινία παρουσιάστηκε στο 68ο Διεθνές Φεστιβάλ Κινηματογράφου Βενετίας και χάρισε στον Φασμπέντερ την Coppa Volpi Καλύτερης Ανδρικής Ερμηνείας. Το 2013 γύρισε την ταινία 12 Χρόνια Σκλάβος (Twelve Years A Slave) με τους Τσιούετελ Έτζιοφορ, Μάικλ Φασμπέντερ και Μπραντ Πιτ που επαινέθηκε από τους κριτικούς ως μια από τις καλύτερες ταινίες της χρονιάς και έλαβε 7 υποψηφιότητες για Χρυσή Σφαίρα κερδίζοντας τη Χρυσή Σφαίρα Καλύτερης Δραματικής Ταινίας. Η ταινία έλαβε επίσης 9 υποψηφιότητες για βραβείο Όσκαρ αποσπώντας τελικά Όσκαρ Καλύτερης Ταινίας, Β' Γυναικείου Ρόλου και Διασκευασμένου Σεναρίου.

 Προσωπική ζωή 
Ο σκηνοθέτης διατηρεί σχέση με την κριτικό κουλτούρας Μπιάνκα Στίνγτερ από το 1997, με την οποία έχει αποκτήσει δυο παιδιά. Φέρει συνωνυμία με τον θρυλικό ηθοποιό Στηβ ΜακΚουήν χωρίς να υπάρχει δεσμός συγγένειας.

 Φιλμογραφία 
Μικρού μήκους
 Year Film Credited as Σκηνοθέτης Παραγωγός  Σεναριογράφος 1993 Bear    1995 Five Easy Pieces    1996 Just Above My Head    1996 Stage    1997 Exodus    2004 Charlotte    2009 Giardini    2009 Static   

Ταινίες Μεγάλου Μήκους

 Έτος Ταινία Ρόλος Σημειώσεις 2008 Hunger ΣκηνοθέτηςΣεναριογράφος  2011 Shame ΣκηνοθέτηςΠαραγωγός  2013 12 Χρόνια Σκλάβος(12 Years a Slave) ΣκηνοθέτηςΠαραγωγός 

 Παραπομπές 

 Εξωτερικοί σύνδεσμοι 
 Στηβ ΜακΚουην, σελίδα στον ιστότοπο Cine.gr .

Κατηγορία:Άγγλοι γλύπτες
Κατηγορία:Παραγωγοί που κέρδισαν Όσκαρ Καλύτερης Ταινίας
Κατηγορία:Άγγλοι σκηνοθέτες κινηματογράφου